Държавен вестник, бр. 98, 2013 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  98
5. условията и редът за одобряване на лабо­
раториите по чл. 7 и 8 от Закона за посевния и 
посадъчния материал (ЗППМ) за извършване 
на лабораторни анализи за посевни качества 
и здравно състояние за културите, за които 
това се изисква;
6. издаването, отказът и отнемането на 
разрешение за извършване на лабораторни 
анализи за посевни качества и здравното 
състояние за културите, за които това се 
изисква;
7. дейността на лабораториите;
8. контролът върху дейността на лабора­
ториите;
9. наредбата не се прилага по отношение 
на посевен материал от картофи.
Г л а в а  в т о р а
УСЛОВИЯ И РЕД ЗА ОДОБРЯВАНЕ НА 
ФИЗИЧЕСКИТЕ ЛИЦА (ПРОБОВЗЕМАЧИ), 
ИЗВЪРШВАЩИ ПРОБОВЗЕМАНЕ
Чл. 2. Всеки дееспособен български граж­
данин, гражданин на Европейския съюз или 
гражданин на трета страна, получил разре­
шение за работа на територията на Република 
България, може да получи разрешение за 
извършване на дейността за вземане на про­
би от семена (пробовземач), ако отговаря на 
следните условия:
1. да има завършено средно образование;
2. да е физическо лице (включително ед­
ноличен търговец по смисъла на Търговския 
закон), ненаето по договор; или 
3. лице, наето по договор от физически 
или юридически лица, чиито дейности не са 
свързани с производство и/или търговия със 
семена; или 
4. лице, наето по договор от физически или 
юридически лица, чиито дейности са свързани 
с производство, заготовка или търговия със 
семена; 
5. да е преминал специализиран курс на 
обучение с цел придобиване квалификация 
„пробовземач“ и успешно да е положил пред­
видения в тази наредба изпит.
Чл. 3. (1) Обучението за придобиване на 
квалификация „пробовземач“ се организира 
и извършва от Изпълнителна агенция по 
сортоизпитване, апробация и семеконтрол 
(ИАСАС).
(2) Лицата, желаещи да преминат курс 
и да получат квалификация „пробовземач“, 
подават писмено заявление до ИАСАС по об­
разец, одобрен от изпълнителния директор на  
ИАСАС съгласно приложение № 1.
(3) Към заявлението по ал. 1 се прилагат 
следните документи:
1. копие от документ за самоличност;
2. копие от диплома за завършено обра­
зование;
3. медицинско свидетелство;
4. автобиография.
Чл. 4. (1) Подаденият по чл. 3, ал. 3 ком­
плект от документи се разглежда от комисия, 
назначена със заповед на изпълнителния 
директор на ИАСАС.
(2) В случай че заявлението не отговаря на 
установения образец или към него не е при­
ложен някой от документите по чл. 3, ал. 3, 
ИАСАС уведомява заявителя в 7-дневен срок от 
постъпване на документите за констатираните 
нередовности, като предоставя на заявителя 
7-дневен срок за отстраняването им, считано 
от датата на получаване на съобщението.
(3) Ако заявителят не отстрани нередовно­
стите в срока, заявлението не се разглежда, 
а приложените документи се връщат. 
Чл. 5. (1) В едномесечен срок от датата на 
приемането на документите по чл. 4 изпъл­
нителният директор на ИАСАС определя дата 
за провеждането на курса за квалификация. 
(2) Началната дата за провеждане на курса 
за квалификация се съобщава писмено на 
кандидатите и/или чрез интернет страницата 
на ИАСАС.
(3) За участие в курсовете за квалифи­
кация и провеждането на изпит желаещите 
лица заплащат в ИАСАС сума, равна на две 
минимални работни заплати за страната. 
Документът за платената сума се представя 
при започване на курса.
(4) Курсът за квалификация се провежда 
по програма, утвърдена от изпълнителния 
директор на ИАСАС.
(5) Програмата за провеждане на курса за 
квалификация и конспектът се предоставят 
на курсистите една седмица преди започване 
на курса или се публикуват на интернет стра­
ницата на ИАСАС, като се дават и указания 
за мястото на провеждане на курса и дните 
за неговото провеждане. Курсът е 3-дневен. 
Дневните разходи, разходите за пътуване и 
нощувки са за сметка на курсистите.
Чл. 6. (1) В 3-дневен срок след приключване 
на курса за квалификация изпълнителният 
директор на ИАСАС определя със заповед 
комисия от експерти на ИАСАС с цел про­
веждане на изпита за пробовземач и определя 
място на провеждане на изпита. 
(2) Изпитът по ал. 1 се провежда не по-
късно от 10 дни след приключване на курса. 
Чл. 7. (1) На кандидатите, издържали успеш­
но изпита за пробовземачи, в 5-дневен срок 
изпълнителният директор на ИАСАС издава 
разрешение за упражняване на дейността 
съгласно приложение № 2, като същите се 
вписват в регистър на пробовземачите към 
ИАСАС, който е публичен и се обявява в 
интернет страницата на ИАСАС. 
(2) В разрешението се вписва уникален 
идентификационен номер на пробовземача.
(3) Разрешението за вземане на проби от 
семена е безсрочно и се отнема само в слу­
чаите, предвидени в тази наредба.